12 Mu mwaka walenga cinelubali (7) uwa kwa Yehu,+ Yehoashi+ atendeke ukuteka, kabili atekele imyaka amakumi yane (40) mu Yerusalemu. Kabili ishina lya kwa nyina ni Sibia uwa ku Beere-sheba.2 Kabili Yehoashi alecita ifisuma mu menso ya kwa Yehova inshiku shakwe shonse isho Yehoyada shimapepo alemusambilisha.+3 Lelo ififulo fya kupepelapo fyena tafifumishepo.+ Abantu baali bacili balepeela amalambo pa fifulo fya kupepelapo no kufutumwinapo icushi ca malambo.4 Kabili Yehoashi aebele bashimapepo+ ati: “Indalama shonse isha mituulo ya mushilo+ ishaletwa ku ng’anda ya kwa Yehova,+ indalama ishalingilwa umuntu umo na umo,+ indalama sha bantu ukulingana no musonko cila muntu ali no kulipila,+ indalama shonse isho umuntu apanga mu mutima ukuti e sho akaleta ku ng’anda ya kwa Yehova,+5 lekeni bashimapepo umo na umo bapoke ku bantu babo;+ kabili lekeni bacilike imilale ya ku ng’anda, ponse apali umulale.+6 Nomba mu mwaka walenga amakumi yabili na itatu (23) uwa kuteka kwa Mfumu Yehoashi, bashimapepo bali tabalacilika imilale yali ku ng’anda.+7 E ico Imfumu Yehoashi yaitile shimapepo Yehoyada+ na bashimapepo bambi no kubeba aiti: “Nga cinshi ico mushilecilikila imilale ya ku ng’anda? Nomba mwilabuula indalama ishilefuma ku bantu, lelo muleshitwala ku mulimo wa kucilika imilale ya ku ng’anda.”+8 Na bashimapepo balisumine ukukanabuula indalama ishalefuma ku bantu, nangu kucilika imilale ya ku ng’anda.9 Nomba Yehoyada shimapepo abuulile icipao+ no kutula icipunda pa nkupiko, acibikile mupepi ne ciipailo lwa ku kulyo kwa muntu uuleingila mu ng’anda ya kwa Yehova, kabili mulya e mo bashimapepo, aba pa mwinshi,+ balebika indalama+ shonse ishaleletwa ku ng’anda ya kwa Yehova.10 Kabili nga bamona ukuti indalama shafula sana mu cipao, kalemba+ wa mfumu na shimapepo mukalamba baleisa, bashibika mu mifuko no kupenda indalama ishasangilwe mu ng’anda ya kwa Yehova.+11 Bapeele ne ndalama isho bapendele ku balebomba+ umulimo abalaashikwe pa ng’anda ya kwa Yehova. Na bo baleshipeela kuli bakabasa ba mbao na kuli bakakuula abalebomba pa ng’anda ya kwa Yehova,12 na ku baishiba ukukuulila na mabwe na ku ba kuputula amabwe,+ pa kuti bashitemo imbao na mabwe ayaputulwa ifya kuti babomfye ku kucilika imilale ya ku ng’anda ya kwa Yehova na kuli fyonse ifyaleshitwa ku kuwamya ing’anda.13 Lelo ukukuma ku ng’anda ya kwa Yehova kwena, indalama ishaleletwa ku ng’anda ya kwa Yehova+ tashabomfiwe ku kupangilamo ifya kubikamo amenshi aya kusamba ifya silfere, ifya kushimishako umulilo,+ imbale shafonka,+ amapenga,+ nangu icipe conse ica golde atemwa icipe ca silfere;14 pantu balepeela indalama ku baleangalila umulimo, na bo bashibomfeshe ku kuwamya ing’anda ya kwa Yehova.+15 Kabili tabalesakamana+ ukumona ifyo abapeelwe indalama balelipila abalebomba umulimo,+ pantu balebomba mu cishinka.+16 Kumfwa indalama sha mituulo ya pa mulandu+ ne ndalama sha mituulo ya pa membu, shena tashaletwalwa ku ng’anda ya kwa Yehova. E ico shali sha bashimapepo.+17 E lyo nomba Hasaele+ imfumu ya ku Siria aile mu kulwisha umusumba wa Gati+ no ku-upoka, na pa numa Hasaele alipamine+ no kuyalwisha Yerusalemu.+18 E ico Yehoashi imfumu ya kwa Yuda abuulile imituulo ya mushilo+ yonse iyo Yehoshafati na Yehoramu na Ahasia ifikolwe fyakwe, ishamfumu sha kwa Yuda, bapekenye ne mituulo yakwe iya mushilo na golde onse uwali mu ng’anda ya cipao iya kwa Yehova na mu ng’anda ya mfumu, yafitumine+ na kuli Hasaele imfumu ya ku Siria. Na yo yalekele ukulwisha Yerusalemu.19 Ne milandu yashala iya kwa Yehoashi na fyonse ifyo acitile, bushe tafyalembwa mwi buuku+ lya milandu ya shamfumu sha kwa Yuda?20 Lelo ababomfi bakwe baliimine+ no kumupondokela,+ baipeye na Yehoashi pa ng’anda+ iyali apalundumana,+ ku nshila yaya ku Sila.21 Kabili ababomfi bakwe, Yosakari mwana Shimeati e lyo na Yehosabadi+ mwana Shomere e bamwipeye. Kabili bamushiikile ukwashiikwa ifikolwe fyakwe mu Musumba wa kwa Davidi; kabili Amasia+ umwana wakwe alimupyene no kutendeka ukuteka.
bem_Latn